

**ŠIAULIŲ Teritorinė ligonių kasA**

|  |  |  |  |
| --- | --- | --- | --- |
| Savivaldybių merams | 2023- | Nr. | ST- |
|  |  |  |

**DĖL SAVIVALDYBĖS TARYBOS NARIO DELEGAVIMO Į ŠIAULIŲ TERITORINĖS LIGONIŲ KASOS STEBĖTOJŲ TARYBĄ**

Vadovaudamiesi Lietuvos Respublikos sveikatos draudimo įstatymo 35 straipsnio 1 dalimi bei Šiaulių teritorinės ligonių kasos nuostatais, patvirtintais Valstybinės ligonių kasos prie Sveikatos apsaugos ministerijos direktoriaus 2021 m. balandžio 30 d. įsakymu Nr. 1K-141 „Dėl teritorinių ligonių kasų nuostatų patvirtinimo” (nuostatai skelbiami <https://www.e-tar.lt/portal/lt/legalAct/c0105d80a98311ebbcbbc2971cdac3cb>), prašytume artimiausiame savivaldybės tarybos posėdyje svarstyti klausimą dėl tarybos nario delegavimo į Šiaulių teritorinės ligonių kasos stebėtojų tarybą.

Prašytume deleguoti nepriekaištingos reputacijos asmenį, turintį žinių, leidžiančių kompetentingai ir skaidriai nagrinėti bei spręsti privalomojo sveikatos draudimo klausimus, priskirtus teritorinių ligonių kasų kompetencijai.

Apie deleguotą atstovą prašytume raštu informuoti Šiaulių teritorinę ligonių kasą.

Direktoriaus pavaduotoja,

laikinai vykdanti direktoriaus funkcijas Dalia Miniauskienė

Regina Leonavičiūtė, tel.(8 41) 201 271, el. p. regina.leonaviciute@vlk.lt