**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL INTEGRALIOS PAGALBOS TEIKIMO PLUNGĖS RAJONO SAVIVALDYBĖJE TVARKOS APRAŠO PATVIRTINIMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 13 straipsnio 1 dalimi, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. Nr. A1-93 „Dėl Socialinių paslaugų katalogo patvirtinimo“, ir Integralios pagalbos plėtros 2022–2029 metų veiksmų planu, patvirtintu Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 „Dėl Integralios pagalbos plėtros 2022–2029 metų veiksmų plano patvirtinimo“, Plungės rajono savivaldybės taryba n u s p r e n d ž i a:

1. Patvirtinti Integralios pagalbos teikimo Plungės rajono savivaldybėje tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2016 m. gruodžio 22 d. sprendimą Nr. T1-305 „Dėl Integralios pagalbos paslaugų teikimo asmenims namuose tvarkos aprašo ir dienos socialinės globos paslaugų asmenims teikimo namuose kainos patvirtinimo“ ir jį keitusius sprendimus.

3. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Socialinės paramos skyriaus vedėjo pavaduotoja Vilma Šlyžienė

Juridinio ir personalo administravimo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Savivaldybės tarybos posėdžių sekretorė Irmantė Kurmienė

Protokolo skyriaus vedėja, laikinai pavaduojanti Administracijos direktorių, Jovita Šumskienė

Sprendimą rengė

Socialinės paramos skyriaus vyr. specialistė Kristina Karalienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL INTEGRALIOS PAGALBOS TEIKIMO PLUNGĖS RAJONO SAVIVALDYBĖJE TVARKOS APRAŠO PATVIRTINIMO“**

2023 m. birželio 1 d.

Plungė

**1. Parengto sprendimo projekto tikslai, uždaviniai.**

Sprendimo projekto tikslas – Plungės rajono savivaldybės (toliau – Savivaldybės) tarybos sprendimu patvirtinti Integralios pagalbos teikimo Plungės rajono savivaldybėje tvarkos aprašą (toliau – Aprašas), įgyvendinat Integralios pagalbos plėtros veiksmų plano, patvirtinto Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 „Dėl Integralios pagalbos plėtros 2022–2029 metų veiksmų plano patvirtinimo“  (toliau – Veiksmų planas), priemones ir užtikrinti integralios pagalbos (dienos socialinės globos ir slaugos) paslaugų (toliau – Integrali pagalba) teikimą Savivaldybės gyventojams.

Šio sprendimo projekto uždavinys – reglamentuoti Integralios pagalbos asmens namuose teikimą Savivaldybėje, kuris būtų orientuotas į koordinuotai teikiamų ilgalaikių kompleksinių socialinių ir sveikatos priežiūros paslaugų prieinamumą, tikslingumą ir kokybę.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Šiuo metu organizuojant Integralios pagalbos teikimą Savivaldybės gyventojams vadovaujamasi Integralios pagalbos paslaugų teikimo asmenims namuose tvarkos aprašu, patvirtintu Plungės rajono savivaldybės tarybos 2016 m. gruodžio 22 d. sprendimu Nr. T1-305 „Dėl Integralios pagalbos paslaugų teikimo asmenims namuose tvarkos aprašo ir dienos socialinės globos paslaugų asmenims teikimo namuose kainos patvirtinimo“, kuris buvo patvirtintas įgyvendinti projektą „Integralios pagalbos (socialinės globos ir slaugos) į namus teikimas Plungės rajone“ (toliau – Tvarka) pagal 2016–2020 metų Europos Sąjungos fondų investicijų veiksmų programą.

Įgyvendinus projektą ir pasibaigus 2016–2020 metų finansavimo laikotarpiui, Tvarką siūloma laikyti neaktualia dėl patvirtinto naujo 2021–2027 metų Europos Sąjungos fondų investicijų programos lėšomis projektinio finansavimo laikotarpio ir Veiksmų plano priemonių, kuriomis numatyta ir nustatyta Integralios pagalbos savivaldybėse plėtra.

**3. Kodėl būtina priimti sprendimą, kokių pozityvių rezultatų laukiama.**

Teisės aktų nustatyta tvarka bus patvirtintas naujas Aprašas, atitinkantis šiuo metu 2021–2027 metų Europos Sąjungos fondų investicijų veiksmų programos lėšomis finansuojamo projektinio laikotarpio (toliau – ES projektas) ir Veiksmų plano reikalavimus, sąlygas ir tvarką.

Savivaldybės tarybai pritarus sprendimo projektui, bus reglamentuotas ir užtikrintas Integralios pagalbos teikimas Savivaldybės gyventojams, atsižvelgiant į jų individualius poreikius. Priėmus sprendimą neigiamų pasekmių nenumatoma.

**4. Lėšų poreikis ir finansavimo šaltiniai.**

Integrali pagalba finansuojama:

1. Slaugos paslaugų asmens namuose teikimas finansuojamas ES projekto lėšomis;
2. Dienos socialinės globos paslaugų asmens namuose teikimas finansuojamas:

- valstybės biudžeto specialiosios tikslinės dotacijos Savivaldybės biudžetui asmeniui su sunkia negalia socialinei globai organizuoti lėšomis;

- asmens mokėjimo, nustatyta vadovaujantis teisės aktais, reglamentuojančiais minėtos paslaugos teikimo dydžio nustatymą, lėšomis.

Šio sprendimo projekto įgyvendinimui papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Plungės socialinių paslaugų centrui. Taip pat sprendimą paskelbti Teisės aktų registre ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vyr. specialistėKristina Karalienė